cyanic-selkie/wikianc huggingface dataset:
ভিয়েতনাম
রাজনীতি
ভিয়েতনাম কমিউনিস্ট পার্টি শাসিত একটি একদলীয় সাংবিধানিক প্রজাতন্ত্র। ১৯৪৫ সালের ২রা সেপ্টেম্বর দেশটি স্বাধীনতা লাভ করে। দেশের সর্বশেষ সংবিধান ১৯৯২ সালের ১৫ই এপ্রিল প্রণীত হয়। ভিয়েতনামের সরকার ব্যবস্থা তিনটি বিভাগ নিয়ে গঠিত। রাষ্ট্রপতি ও প্রধানমন্ত্রী নির্বাহী বিভাগের দায়িত্বে আছেন। রাষ্ট্রপতি রাষ্ট্রের প্রধান এবং জাতীয় প্রতিরক্ষা ও সুরক্ষা কাউন্সিলের প্রধান। প্রধানমন্ত্রী মন্ত্রিসভা ও অন্যান্য কমিশনের প্রধান। জাতীয় সংসদের হাতে আইন প্রণয়নের ক্ষমতা ন্যস্ত। বিচার বিভাগ সুপ্রিম কোর্ট এবং অন্যান্য আদালত নিয়ে গঠিত। ভিয়েতনামের সংবিধান অনুসারে কেবল একটিই রাজনৈতিক দল স্বীকৃত এবং বৈধ, যার নাম ভিয়েতনামের কমিউনিস্ট পার্টি। এর সদস্যসংখ্যা ৩০ লক্ষেরও বেশি। এটি অতীতে ভিয়েতনাম শ্রমিক দল নামে পরিচিত ছিল, যা আবার ১৯৩০ সালে প্রতিষ্ঠিত ইন্দোচীন কমিউনিস্ট পার্টিরই বিবর্তিত রূপ। ভিয়েতনামে ভোটাধিকারের বয়স ১৮; নারী-পুরুষ নির্বিশেষে সবাই ভোট দিতে পারে।
প্রশাসনিক অঞ্চলসমূহ
বাম|থাম্ব|550x550পিক্সেল|হো চি মিন সিটি, ভিয়েতনাম ভিয়েতনাম ৫৮টি প্রদেশ এবং ৫টি মিউনিসিপাল শহর নিয়ে গঠিত। মিউনিসিপালিটিগুলি হল কান থাও, হাইফং, দা নাং, হানয় এবং হো চি মিন শহর।
ভূগোল
ভিয়েতনাম দেশটির আকৃতি অনেকটা ইংরেজি এস (s) অক্ষরের মত। এটি উত্তরে চীনের সীমান্ত থেকে শুরু হয়ে দক্ষিণে থাইল্যান্ড উপসাগর পর্যন্ত উত্তর-দক্ষিণে প্রায় ১৫০০ কিলোমিটার বিস্তৃত। দেশের সবচেয়ে সরু অংশ দা নাং বন্দর শহরের ঠিক উত্তরে অবস্থিত; এখানে পূর্বের সাগর থেকে পশ্চিমের সীমান্তের দূরত্ব মাত্র ৫০ কিলোমিটার। ভিয়েতনামের মোট আয়তন ৩,৩১,৬৯০ বর্গকিলোমিটার। হানয় শহর ভিয়েতনামের রাজধানী। এখানে ৬২ লক্ষেরও বেশি লোক বাস করে। ২০০৮ সালের আগস্ট মাসে শহরের সীমানা বাড়িয়ে পার্শ্ববর্তী হা তাই প্রদেশের পুরোটা এবং হোয়া বিনহ এবং ভিং ফুক প্রদেশের কিছু অংশ হানয়ের অংশ করে নেওয়া হয়। ভিয়েতনামের অন্যান্য শহরের মধ্যে হো চি মিন শহর (প্রাক্তন সাইগন শহর) সবচেয়ে উল্লেখযোগ্য; এর জনসংখ্যাও ৬২ লক্ষের বেশি। হাইফং শহরে ১৭ লক্ষ লোক, দানাং শহরে ৮ লক্ষ লোক এবং কান থাও শহরে ১১ লক্ষ লোকের বাস।
ভৌগোলিক অঞ্চল
thumb|328x328px|ভিয়েতনামের প্রদেশ ও মিউনিসিপালিটিসমূহ ভিয়েতনাম চারটি প্রধান ভৌগোলিক অঞ্চল নিয়ে গঠিত। উত্তরতম অঞ্চলটি মূলত ঘন অরণ্যাবৃত রুক্ষ পর্বতমালার এক জটপাকানো অঞ্চল; এটি গণচীনের ইউনান মালভূমি থেকে ভিয়েতনামে প্রসারিত হয়েছে। ভিয়েতনামে এই পর্বতগুলির মধ্য সর্বোচ্চটির নাম ফান সি পান; ৩,১৪৩ মিটার উচ্চতার ফান সি পান ভিয়েতনামের সর্বোচ্চ বিন্দু।
উত্তরের পার্বত্য উচ্চভূমির পূর্বে ও দক্ষিণ-পূর্বে রয়েছে লোহিত নদীর অববাহিকা; এটি মূলত একটি ত্রিভুজাকৃতির পলিময় সমভূমি যা দক্ষিণ চীন সাগরের একটি বাহু টংকিন উপসাগরের তীরে অবস্থিত।
লোহিত নদীর ব-দ্বীপের দক্ষিণেই রয়েছে ট্রুওং সন উচ্চভূমি, যা ভিয়েতনামের ঊর্ধ্ব-মধ্যভাগ বা "মেরুদণ্ড" গঠন করেছে। একই এলাকায় আরও আছে কেন্দ্রীয় উচ্চভূমি, যা মূলত ক্যাম্বোডিয়া সীমান্ত এবং দক্ষিণ চীন সাগরের মধ্যস্থলে অবস্থিত একটি বিশাল মালভূমি।
ভিয়েতনামের চতুর্থ এবং দক্ষিণতম অঞ্চলটি হল মেকং নদীর ব-দ্বীপ। জলাময় ও উর্বর এই সমতল ভূমিটি কেন্দ্রীয় উচ্চভূমির দক্ষিণ প্রান্ত থেকে শুরু হয়ে দক্ষিণের কা মাউ উপদ্বীপের ম্যানগ্রোভ জলাভূমিগুলি পর্যন্ত বিস্তৃত।
ভিয়েতনামের দুইটি প্রধান নদী হল উত্তরের লোহিত নদী এবং দক্ষিণের মেকং নদী। দুইটি নদীই সম্পূর্ণ নাব্য। লোহিত নদী দক্ষিণ চীন থেকে উৎপত্তি লাভ করে দক্ষিণ-পূর্বে প্রবাহিত হয়ে ভিয়েতনামের উত্তর-পশ্চিমের পার্বত্য উচ্চভূমিতে প্রবেশ করে সাগরে পতিত হয়েছে। অন্য দিকে মেকং নদী দক্ষিণ-পূর্ব এশিয়াতে একটি অনিয়মিত গতিপথে প্রবাহিত হয়ে ভিয়েতনামে প্রবেশ করে দক্ষিণ চীন সাগরে পড়েছে।
অতীতে মেকং ব-দ্বীপ অববাহিকাতে চাষাবাদ বেশ কষ্টসাধ্য ছিল, কেন না দক্ষিণ চীন সাগরের লবণাক্ত পানি প্রায়ই নিম্নভূমিগুলিকে প্লাবিত করত। এই সমস্যা প্রতিরোধ করতে ফরাসিরা ২০শ শতকে এখানে বাঁধ নির্মাণ করে। বর্তমানে বাঁধ ও খালের এক জটিল ব্যবস্থার মাধ্যমে মেকং ও লোহিত নদীর ব-দ্বীপগুলিতে প্লাবন নিয়ন্ত্রণ করা হয়।
ভিয়েতনামের অন্যান্য প্রধান নদীর মধ্যে হুয়ে শহরের পাশ দিয়ে বয়ে যাওয়া হুওং নদী এবং ভিনহ শহরের পাশ দিয়ে বয়ে যাওয় কা লং ও নদী উল্লেখযোগ্য।
ভিয়েতনামের সমুদ্র তটরেখা উত্তরে চীন সীমান্ত থেকে দক্ষিণে থাইল্যান্ড উপসাগরে ক্যাম্বোডিয়ার সাথে সীমান্ত পর্যন্ত ৩,৪৪৪ কিলোমিটার দীর্ঘ। এর মধ্যে কিছু এলাকায়, যেমন কেন্দ্রীয় উচ্চভূমির পূর্বে এবং লোহিত নদীর ব-দ্বীপের উত্তরে পর্বতমালা সাগরের একেবারে তীর ঘেঁষে উঠে গেছে। এর ফলে জাহাজ পরিবহনের জন্য অনুকূল বেশ কিছু সুরক্ষিত প্রাকৃতিক পোতাশ্রয় সৃষ্টি হয়েছে; এদের মধ্যে দা নাং, কুই ন্‌হোন এবং ন্‌হা ট্রাং বন্দর শহরগুলি উল্লেখযোগ্য। পর্বতগুলি উপকূল এলাকায় সুন্দর পটভূমির সৃষ্টি করেছে এবং এ কারণে দা নাং ও ন্‌হা ট্রাং ভিয়েতনামের সবচেয়ে জনপ্রিয় পর্যটনকেন্দ্রগুলির অন্যতম। বাকী তটভূমিগুলি মূলত নদীর বয়ে নিয়ে আসা পলি নিয়ে গঠিত সমতল, ত্রিভুজাকৃতির ব-দ্বীপ।
জলবায়ু
ভিয়েতনামের জলবায়ু উষ্ণ ও আর্দ্র। মধ্য ও দক্ষিণ ভিয়েতনামে ঋতুভেদে জলবায়ুর পরিবর্তন সামান্য এবং এখানে মূলত শুষ্ক ও বর্ষা এই দুই ধরনের ঋতু বিদ্যমান। মেকং অববাহিকায় জানুয়ারিতে তাপমাত্রা ১৭-৩৪ ডিগ্রী সেলসিয়াস এবং জুলাই মাসে ২২-৩৩ ডিগ্রী সেলসিয়াসের মধ্যে থাকে। মধ্যভাগের উপকূলে তাপমাত্রা জানুয়ারিতে ১৮-২৮ ডিগ্রী এবং জুলাইতে ২৪-৩৭ ডিগ্রী সেলসিয়াস। উত্তরের সমভূমিতে ঋতুভেদে জলবায়ুর পার্থক্য অনেক বেশি এবং রাতের তাপমাত্রা অনেক কম থাকে; এখানে জানুয়ারি মাসে তাপমাত্রা ২০ ডিগ্রী বা তার নিচে থাকে এবং জুলাইতে তাপমাত্রা ২৫-ঊর্ধ্ব ৩০ ডিগ্রী সেলসিয়াস হতে পারে।
সারা ভিয়েতনামেই প্রচুর বৃষ্টিপাত হয়। দক্ষিণ ও মধ্য ভিয়েতনামে মৌসুমী বায়ুর প্রভাবে গ্রীষ্মকালীন সময়ে বৃষ্টিপাত হয়। মেকং অববাহিকাতে মে থেকে অক্টোবর পর্যন্ত দীর্ঘ সময় ধরে বৃষ্টিপাত হয়। মধ্য ভিয়েতনামে সেপ্টেম্বর থেকে ডিসেম্বর পর্যন্ত বৃষ্টিপাত হয়। উত্তর ভিয়েতনামেও প্রচুর বৃষ্টিপাত হয়। মধ্যভাগের উপকূলে মাঝে মাঝে টাইফুন আঘাত হানে এবং সাম্প্রতিক বছরগুলিতে এগুলি বহু প্রাণহানি ও আবাদী জমির ক্ষয়ক্ষতির কারণ হয়েছে।
অর্থনীতি
চীনা ও ভিয়েতনামীয় রাজতন্ত্রের সময় ভিয়েতনামের সমাজ ছিল কৃষিভিত্তিক। ধান ছিল এর প্রধান উৎপন্ন কৃষিদ্রব্য। ফরাসি ঔপনিবেশিক শাসনের সময় কৃষির আধিপত্য বজায় থাকলেও সাধারণ চাষাবাদের চেয়ে কৃষিদ্রব্য রপ্তানির উপর জোর দেওয়া হয়। ফলে ধানের পাশাপাশি কফি, চা, রবার এবং অন্যান্য ক্রান্তীয় শস্য উৎপাদন শুরু হয়। বড় শহরগুলিতে ক্ষুদ্র শিল্প ও বাণিজ্য খাতের বিকাশ ঘটে কিন্তু ফ্রান্সের সাথে প্রতিযোগিতার সৃষ্টি হবে বলে ফরাসি ঔপনিবেশিক শাসকেরা এগুলিকে তেমন উৎসাহিত করেননি।
১৯৫৪ সালের দেশ বিভাগের পর উত্তর ও দক্ষিণ ভিয়েতনামের সরকার নিজ নিজ অর্থনীতি বিকাশে আলাদাভাবে মনোযোগ দেয়। তারা পৃথক অর্থনৈতিক সম্পদের উপর ভিত্তি করে পৃথক অর্থনৈতিক ব্যবস্থা ও বাণিজ্য অংশীদার নিয়ে যাত্রা শুরু করে। উত্তর ভিয়েতনামে অত্যন্ত কেন্দ্রীভূত ও পরিকল্পিত অর্থনীতি বিরাজমান ছিল। অন্যদিকে দক্ষিণ ভিয়েতনামে মুক্ত বাজার অর্থনীতিকে উৎসাহ দেওয়া হয়। ১৯৭৬ সালে দুই ভিয়েতনাম একত্রিত হবার পর উত্তর ভিয়েতনাম ধীরে ধীরে তার পরিকল্পিত অর্থনৈতিক ব্যবস্থা গোটা ভিয়েতনামের উপর প্রয়োগ করে। ১৯৮৬ সালে অবশ্য সরকার একটি সংস্কার প্রকল্প হাতে নেয়, যার ফলে দেশটি একটি মিশ্র অর্থনৈতিক ব্যবস্থায় রূপান্তরিত হয়। এর ফলশ্রুতিতে ভিয়েতনামে দ্রুত অর্থনৈতিক প্রবৃদ্ধি ঘটতে শুরু করে। ১৯৯০-এর দশকে ভিয়েতনামের বার্ষিক অর্থনৈতিক প্রবৃদ্ধি গড়ে ৭% হারে বৃদ্ধি পায়। অব্যাহত প্রবৃদ্ধির ফলে ২০০৮ সাল নাগাদ ভিয়েতনামের স্থূল অভ্যন্তরীণ উৎপাদন দাঁড়ায় ৭০ বিলিয়ন ডলার। মাথাপিছু আয় ৩৫০০ ডলারের মত। সেবাখাত (৩৮%) ও শিল্পখাত (৪২%) প্রধান দুই অর্থনৈতিক খাত। তবে দেশের প্রায় ৫৭% শ্রমিক এখনও কৃষিজীবী।
জনপরিসংখ্যান
ভিয়েতনামীয় ভাষা ভিয়েতনামের সরকারি ভাষা। এছাড়াও ভিয়েতনামে আরও প্রায় ৭০টি ভাষা প্রচলিত। এদের মধ্যে তাই ভাষার বিভিন্ন উপভাষাতে ১০ লক্ষাধিক ব্যক্তি কথা বলেন। খমের ভাষা এবং মুওং ভাষা-তে আরও প্রায় ১০ লক্ষ করে লোক কথা বলেন। চীনা ভাষার ইউয়ে উপভাষাতে প্রায় ৫ লক্ষ লোক কথা বলেন। আন্তর্জাতিক কর্মকাণ্ডে ফরাসি ভাষা ব্যবহার করা হয়।
ধর্মবিশ্বাস
ভিয়েতনামের সবচেয়ে প্রাচীন তিনটি ধর্ম হল মহায়ন,বৌদ্ধধর্ম, কনফুসিয়াসবাদ এবং দাওবাদ। এগুলি ভিয়েতনামে ত্রিধর্ম তথা tam giáo নামে পরিচিত। এছাড়াও এখানে রোমান ক্যাথলিক ধারার খ্রিস্টধর্ম, কাও দাই, হোয়াও হো ধর্মের উল্লেখযোগ্য সংখ্যালঘু সম্প্রদায় আছে। সাম্প্রতিক শতকগুলিতে ভিয়েতনামে প্রোটেস্টান্ট ধারার খ্রিস্টধর্ম, ইসলাম, হিন্দুধর্ম এবং থেরবাদ বৌদ্ধধর্ম প্রচলিত হয়।
ভিয়েতনামের বেশিরভাগ মানুষ নিজেদেরকে ধার্মিক দাবী করে না, তবে অনেকেই প্রতি বছর বেশ কয়েকবার ধর্মীয় মন্দিরগুলিতে যায়। ভিয়েতনামীয়দের আচার ও রীতিনীতিতে বিভিন্ন ধর্মের মিশ্রণ ঘটেছে; এদের মধ্যে উপরোল্লিখিত তিনটি প্রধান ধর্মের প্রভাব সবচেয়ে বেশি। এই তিনটি ধর্ম বহু শতক ধরে ভিয়েতনামে সহাবস্থান করে আসছে।
পরিবহন ব্যবস্থা
thumb|100px|ভিয়েতনামের রেলওয়ে নেটওয়ার্ক। অনুন্নত পরিবহন ব্যবস্থা বহুদিন ধরে ভিয়েতনামের অর্থনৈতিক উন্নয়নের একটি বড় বাধা। যদিও ভিয়েতনামের সড়কব্যবস্থা দক্ষিণ-পূর্ব এশিয়ার অন্যান্য দেশের তুলনায় অনেক ভাল, পরিবহনকারী যানবাহনগুলি অতি সাম্প্রতিক সময় পর্যন্তও অনেক পুরনো ছিল। এগুলি বেশির ভাগই ছিল ১৯৫০-এর দশকে নির্মিত সোভিয়েত ট্রাক। ভিয়েতনাম যুদ্ধের সময় রেলব্যবস্থার ব্যাপক ক্ষতি হয় এবং তহবিলের অভাবে এটিকে ঠিকমত মেরামত বা সম্প্রসারণ করা যায়নি। ১৯৯০-এর দশকের শেষ দিকে ভিয়েতনাম সরকার দেশের ট্রাকব্যবস্থা ও রেলব্যবস্থা আধুনিকীকরণ করার কাজ হাতে নেয়। তবে এখনও দেশের বেশির ভাগ পণ্য নদী ও খালপথে বার্জের মাধ্যমে পরিবহন করা হয়।
বিয়ে ও পরিবার
ঐতিহ্যগতভাবে বাবা-মারা সন্তানের বিয়ে ঠিক করতেন, কিন্তু এখন লোকেরা নিজেরাই বিয়ের আয়োজন করে। গড়ে পুরুষের ২৫ বছর বয়সে এবং মহিলারা ২৩ বছর বয়সে বিয়ে করে। সরকার পরিবার-পরিকল্পনা নীতির মাধ্যমে জনসংখ্যা নিয়ন্ত্রণের চেষ্টা করছে এবং দেরীতে বিয়ে ও ছোট পরিবারের জন্য ভর্তুকি প্রদান করছে।
ভিয়েতনামে পারিবারিক বন্ধন সুদৃঢ় হয় এবং পরিবারের সদস্যরা একে অপরকে সাহায্য করে। গ্রামীণ এলাকায় একান্নবর্তী পরিবার একই বাড়িতে বাস করে। অন্যদিকে শহরাঞ্চলে ছোট পরিবার আলাদাভাবে বাস করে। গড়ে প্রতি পরিবারে সদস্যসংখ্যা ৬।
খাদ্যাভ্যাস
ভিয়েতনামীয়রা সুপ জাতীয় খাবার খেতে চামচ ব্যবহার করে এবং অন্যান্য খাবারের জন্য চপস্টিক্‌স ব্যবহার করে। সাধারণত টেবিলের মাঝখানে খাবার দেয়া থাকে এবং সেখান থেকে লোকেরা নিজের নিজের ভাতের বাটিতে খাবার নিয়ে নেয়। ভিয়েতনামীয়রা খাবার সময় সবসময় ভাতের বাটি এক হাতে ধরে রাখে। পানীয়ের মধ্যে চা, কফি ও বিয়ার জনপ্রিয়, তবে এগুলি খাবারের পরে পরিবেশন করা হয়।
সামাজিকীকরণ
ভিয়েতনামীয়রা সাধারণত সাক্ষাত ও বিদায়ের সময় করমর্দন করে থাকে। সম্মান দেখানোর জন্য করমর্দনে দুই হাত ব্যবহার এবং মাথা সামান্য ঝোঁকানোর রেওয়াজ আছে। গ্রামীণ এলাকায় বৃদ্ধ লোকেদের সামান্য মাথা ঝুঁকিয়ে সম্মান দেখানো হয়। মহিলারা সাধারণত করমর্দনের চেয়ে মাথা ঝোঁকাতে বেশি পছন্দ করে।
ভিয়েতনামীয়দের নাম পারিবারিক নাম দিয়ে শুরু হয় এবং প্রদত্ত নামে শেষ হয়। লোকে একে অপরকে প্রদত্ত নামে ডেকে থাকে। তবে এর সাথে অনেক সময় পারিবারিক বা বয়সে ছোট-বড় বোঝাতে বিভিন্ন শিরোনাম, যেমন "বড় ভাই/দা" ইত্যাদি জাতীয় শিরোনাম যোগ করা হয়। ভিয়েতনামীয়রা একে অপরকে Xin chao বলে প্রাথমিক সম্ভাষণ জানিয়ে থাকে, যা বাংলায় সালাম-আদাব বা নমস্কারের মত।
ভিয়েতনামীরা অতিথিপরায়ণ এবং অতিথিদের আসার আগে প্রস্তুতি নিতে পছন্দ করে। তাই নিমন্ত্রণ ছাড়া ভিয়েতনামী কারও বাসায় যাওয়া সাধারণত শোভন নয়। ভিয়েতনামীরা উপহার পেতে অপছন্দ করে না। ফুল, ধূপ বা চা সাধারণ উপহার হিসেবে প্রচলিত। ছোট ছেলেমেয়ে বা প্রবীণদের জন্যও ছোট উপহার নিয়ে যাওয়া যায়।
বিশ্ব ক্রীড়া সাংবাদিক দিবস
বিশ্বের বিভিন্ন দেশের মতো বাংলাদেশেও এই দিবসটি উদযাপিত হয়ে থাকে। আন্তর্জাতিক ক্রীড়া সাংবাদিক সংস্থার (এআইপিএস) অনুমোদিত সংগঠন হিসেবে বাংলাদেশ ক্রীড়ালেখক সমিতি দিবসটি পালন করে থাকে। বিশ্বের দুই শতাধিক দেশে একযোগে যা উদযাপিত হয়। ১৯২৪ সালের ২রা জুলাই ফ্রান্সের প্যারিসে বিশ্ব ক্রীড়া সাংবাদিকতা দিবসের আত্মপ্রকাশ ঘটে। ১৯৯৫ সাল থেকে বাংলাদেশে দিবসটি উদযাপিত হচ্ছে।
স্তাগ-ব্রাগ রিন-পো-ছে
thumb|স্তাগ-ব্রাগ রিন-পো-ছের মোহর স্তাগ-ব্রাগ রিন-পো-ছে তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। প্রথম স্তাগ-ব্রাগ রিন-পো-ছে ব্লো-ব্জাং-ম্খ্যেন-রাব-দ্বাং-ফ্যুগ ছিলেন  দ্গা'-ল্দান বৌদ্ধবিহারের ছিয়াত্তরতম দ্গা'-ল্দান-খ্রি-পা। প্রথম দুইজন স্তাগ-ব্রাগ রিন-পো-ছে উপাধধারী লামা তিব্বতের রাজপ্রতিনিধি হিসেবেও দায়িত্ব পালন করেন।
শাহীন-সুমন
শাহীন-সুমন (রুহুল কুদ্দুস খান শাহীন; জন্ম ২৩ আগস্ট ১৯৬৪, এবং ওয়াজেদ আলী সুমন) হলেন বাংলাদেশী চলচ্চিত্র পরিচালক যুগল। ২০০২ সালে গডফাদার চলচ্চিত্র পরিচালনার মাধ্যমে চলচ্চিত্র শিল্পে তাদের অভিষেক ঘটে। কাকন ফিল্মস প্রযোজিত এ চলচ্চিত্রটি ওই বছরের হিট চলচ্চিত্রের তালিকায় ছিল। তারপর তারা নির্মাণ করেন বাধা, রাস্তার ছেলে, মন যেখানে হৃদয় সেখানে, খোদার পরে মা, তুমি আমার প্রেম, সমাধি, সন্তান আমার অহংকার, অন্যরকম ভালবাসা, লাভ ম্যারেজসহ বেশ কিছু জনপ্রিয় চলচ্চিত্র।  দেড় যুগেরও বেশি কর্মময় জীবনে শাহীন-সুমন পরিচালক যুগল ৫০টিরও অধিক চলচ্চিত্র পরিচালনা করেছেন।
কর্মজীবন
তারা দুজন চলচ্চিত্র পরিচালক আবিদ হাসান বাদলের সহকারী হিসেবে চলচ্চিত্রে যাত্রা শুরু করেন। পরবর্তীকালে ২০০২ সালে তারা শাহীন-সুমন নামে একত্রে তাদের প্রথম চলচ্চিত্র গডফাদার পরিচালনা করেন শাহীন–সুমন। দীর্ঘ কর্মময় জীবনে শাহীন–সুমন ৫০টিরও অধিক চলচ্চিত্র পরিচালনা করেছেন।
২০১২ সালের আগষ্টে ঈদুল ফিতরে মুক্তি পায় তার পরিচালিত খোদার পরে মা মুক্তি পায়। যেখানে প্রধান চরিত্রে অভিনয় করেন শাকিব খান ও সাহারা। চলচ্চিত্রটি মুক্তি পাওয়ার পর ব্যাপক জনপ্রিয়তা লাভ করে এবং ২০১২ সালের সবচেয়ে ব্যাবসাসফল চলচ্চিত্র হিসেবে মর্যাদা লাভ করে। এটি ৩৭তম জাতীয় চলচ্চিত্র পুরস্কারে শাকিব খানের শ্রেষ্ঠ অভিনেতা সহ তিনটি বিভাগে পুরস্কার অর্জন করে। দীর্ঘ সময় যৌথভাবে পরিচালনা করার পর ২০১৪ সালে সুমন আলাদা হয়ে ওয়াজেদ আলী সুমন নামে এককভাবে হিটম্যান চলচ্চিত্র পরিচালনা করেন। একক পরিচালক হিসেবে শাহীনের পরিচালিত প্রথম চলচ্চিত্র ২০১৬ সালের মিয়া বিবি রাজি। এই চলচ্চিত্রের কাহিনী, চিত্রনাট্য ও সংলাপও তিনি লিখেছেন।
শাহীন ২০১৯ সালের ২৫ জানুয়ারি অনুষ্ঠিত বাংলাদেশ চলচ্চিত্র পরিচালক সমিতির কার্যনির্বাহী পরিষদের নির্বাচনে উপ-মহাসচিব পদে বিজয়ী হয়ে ২০১৯-২০ বছরের দায়িত্ব পালন করেছেন।
তিনি শাপলা মিডিয়া প্রযোজিত শাকিব খান অভিনীত বিদ্রোহী চলচ্চিত্র পরিচালনা করেছেন। এছাড়াও এটি শাহীন সুমনের পরিচালনায় শাকিব খানের একুশতম চলচ্চিত্র।
কোটালপুকুর রেলওয়ে স্টেশন
কোটালপুকুর রেলওয়ে স্টেশন (কোড:কেএলপি) হল একটি রেলওয়ে স্টেশন যা ঝাড়খণ্ডের কোটালপুকুর শহরে অবস্থিত। এটি ভারতের ঝাড়খন্ড রাজ্যের সাহেবগঞ্জ জেলার বারহারওয়া তহসিল গ্রামে অবস্থিত।
ওগেদাই খান
ওগেদাই খান(মঙ্গোলীয়: ᠦᠭᠦᠳᠡᠢ; চীনা: 窩闊台: ৭ নভেম্বর ১১৮৬ – ১১ ডিসেম্বর ১২৪১) ছিলেন চেঙ্গিস খানের তৃতীয় ছেলে এবং মঙ্গোল সাম্রাজ্যের দ্বিতীয় খাগান। চেঙ্গিস খানের পর তিনি খাগান হন। তার পিতার সাম্রাজ্য বিস্তার অভিযান তিনি এগিয়ে নিয়ে যান। চেঙ্গিস খানের প্রথমদিককার অন্য ছেলেদের মত তিনিও চীন, ইরান ও মধ্য এশিয়া জয়ে অংশ নিয়েছেন।
পটভূমি
ওগেদাই খান ছিলেন চেঙ্গিস খানের তৃতীয় ছেলে। চেঙ্গিস খানের উত্থানের সময় তিনি বিভিন্ন ঘটনায় অংশ নিয়েছেন। ওগেদাইয়ের ১৭ বছর বয়সের সময় চেঙ্গিস খান জামুখার বিরুদ্ধে একটি লড়াইয়ে পরাজিত হন। যুদ্ধক্ষেত্রে ওগেদাই আহতাবস্থায় নিখোজ হন। পরে তাকে উদ্ধার করা হয়।
১২১১ সালের নভেম্বরে ওগেদাই তার ভাইদের সাথে প্রথমবার জিন রাজবংশের বিরুদ্ধে অভিযানে স্বাধীনভাবে অংশ নিয়েছেন। তাকে দক্ষিণে ও পরে উত্তরে প্রেরণ করা হয়েছিল।
পূর্ব পারস্যে অভিযানের সময় ওগেদাই ও চাগাতাই ১২১৯-২০ সালে পাঁচ মাস অবরোধের পর ওতরারের বাসিন্দাদের হত্যা করেন। এরপর তিনি উরগঞ্জে জোচির সাথে যোগ দেন। সামরিক কৌশল নিয়ে জোচির সাথে চাগাতাইয়ের বনিবনা না হওয়ায় চেঙ্গিস খান উরগঞ্জ অবরোধের জন্য ওগেদাইকে নিয়োগ দিয়েছিলেন। ১২২১ সালে তারা শহর দখল করেন। দক্ষিণপূর্ব পারস্য ও আফগানিস্তানে বিদ্রোহ দেখা দেয়ার পর ওগেদাই গজনির বিদ্রোহ প্রশমিত করেছিলেন।
খাগান
চেঙ্গিস খানের কাছে ওগেদাই যোগ্য হিসেবে বিবেচিত হতেন। পিতার মত সাম্রাজ্য পরিচালনার জন্যও তিনি আলোচিত।
মধ্যপ্রাচ্যে সাম্রাজ্য বিস্তার
খোয়ারিজমীয় সাম্রাজ্যের শেষ শাসক জালালউদ্দিন খোয়ারিজম শাহ ১২২৬ সালে সাম্রাজ্য পুনরুদ্ধারের চেষ্টা চালান। ১২২৭ সালে তার বিরুদ্ধে প্রেরিত মঙ্গোল বাহিনী দামেগানে পরাজিত হয়। এরপর প্রেরিত আরেকটি বাহিনী বিজয়ী হলেও সাফল্য ধরে রাখতে পারেনি।
রাইয়ে পৌছানোর পর চোরমাকান এখানে শীতকালিন শিবির স্থাপন করে উত্তর পারস্যের বিভিন্ন এলাকায় অভিযান চালান। ১২৩১ সালে তিনি দক্ষিণে অগ্রসর হয়ে কোম ও হামাদান দখল করেন। এখান থেকে তিনি ফারস ও করমানে তার সেনাদল প্রেরণ করেন। অন্যদিকে পূর্বে দায়ির আফগানিস্তান অভিযানে সফল হয়েছিলেন।
জিন রাজবংশের পতন
১২৩০ সালের শেষের দিকে ওগেদাই খান শানশি প্রদেশের দিকে অগ্রসর হন। তিনি জিন বাহিনীকে পরাজিত করে ফেংশিয়াং শহর দখল করেন। পরবর্তীতে তারা নেনানে জিনদের বিরুদ্ধে অভিযান চালান। ১২৩২ সালে জিন সম্রাট তার রাজধানী কাইফেঙে অবরুদ্ধ হয়ে পড়েন। এরপর ওগেদাই তার সেনাপতিদেরকে দায়িত্ব দিয়ে ফিরে যান। ১২৩৪ সালে জিনরা পরাজিত হয়।
কোরিয়া অভিযান
১২২৪ সালে কোরিয়া কর প্রদান বন্ধ করে দেয় এবং এক মঙ্গোল দূত নিহত হয়। ১২৩১ সালে ওগেদাই তাদের দমন করার জন্য সারিতাইকে প্রেরণ করেন। এরপর গোরিওর রাজা সাময়িকভাবে আত্মসমর্পণ করেছিলেন। পরে তারা শর্ত ভঙ্গ করে। ওগেদাই এরপর কোরিয়া, দক্ষিণ সুং ও কিপচাকদের জয়ের পরিকল্পনা করেছিলেন। ১২৩৮ সালে গোরিওর তরফ থেকে শান্তি প্রস্তাব দেয়া হয়। ওগেদাই রাজাকে ব্যক্তিগতভাবে উপস্থিত হওয়ার শর্ত দেন। শেষপর্যন্ত গোরিও রাজা জিম্মি হিসেবে কয়েকজন অভিজাতকে মঙ্গোলিয়ায় প্রেরণ করেন।
সুং রাজবংশের সাথে সংঘর্ষ
১২৩৫ থেকে ১২৪৫ সালের মধ্যে মঙ্গোলরা সুংদের এলাকার অনেক ভেতরে প্রবেশ করে। কিন্তু আবহাওয়া ও সুংদের সৈন্যসংখ্যাধিক্যের কারণে তারা পুরোপুরি সফল হয়নি। ওগেদাইয়ের ছেলে খোচু অভিযানকালে মারা যান। ১২৪০ সালে ওগেদাইয়ের আরেক ছেলে খুদান তিব্বত অভিযান চালিয়েছিলেন।
ভারত
ওগেদাই তার সেনাপতি দায়িরকে গজনির এবং মেংগেতুকে কুন্দুজের শাসক নিযুক্ত করেন। ১২৪১ সালের শীতে মঙ্গোলরা সিন্ধু অববাহিকায় হামলা করে। অভিযানের সময় তারা লাহোর অবরোধ করেছিল। ভারত থেকে প্রত্যাবর্তনের পূর্বে মঙ্গোলরা এখানে ব্যাপক হত্যাকাণ্ড চালায়।
কারাকোরাম
১২৩৫-৩৮ সালে ওগেদাই খান মঙ্গোলিয়ায় যাযাবরদের যাত্রাপথের বিভিন্ন অবতরণস্থলে প্রাসাদ ও স্থাপনা নির্মাণ করেছেন। ১২৩৫ সালে কারাকোরাম শহর নির্মাণ সম্পন্ন হয়। শহরের চারদিক দেয়াল দ্বারা ঘেরা ছিল। এখানে একটি দুর্গও অবস্থিত ছিল।
মৃত্যু
ওগেদাই খান ১২৪১ সালে মঙ্গোলিয়ায় মৃত্যুবরণ করেন। ১২৪৬ সালে তার ছেলে গুয়ুক খান পরবর্তী খাগান হন। কুবলাই খান ১২৭১ সালে ইউয়ান রাজবংশ প্রতিষ্ঠা করার পর সরকারি দলিলে ওগেদাই খানকে তাইজং নামে লিপিবদ্ধ করেছেন।
চেরাউ নৃত্য
চেরাউ নৃত্য মিজোরামের একটি জনপ্রিয় পরম্পরাগত নৃত্য৷ বাঁশের সাথে নাচা এই নৃত্য বাঁশ নৃত্য বলেও জনপ্রিয়৷ রাজ্যটির প্রতিটি উৎসবে এটি এক প্রচলিত নৃত্য৷ মিজো যুবক যুবতী একসংগে মিলে এই নৃত্য করে। মিজোরামের প্রাচীনতম নৃত্যগুলির এই নৃত্যটি রাজ্যের প্রতিটি উৎসবের বিশেষ অঙ্গ হয়ে পড়েছে৷
গ্যারি এডি
গ্যারি এডি (জন্ম ২৫ মার্চ ১৯৪৫) একজন অস্ট্রেলীয় প্রাক্তন স্প্রিন্টার, যিনি ১৯৬৪ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
ডোপায়ন
ডোপায়ন বা ডোপিং হলো অর্ধপরিবাহী উৎপাদনে ইচ্ছাকৃতভাবে একটি অত্যন্ত খাঁটি অর্ধ পরিবাহী'র মধ্যে ভেজাল মিশিয়ে এর বৈদ্যুতিক বৈশিষ্ট্যাবলী পরিবর্তন করা। ভেজালের পরিমাণ অর্ধপরিবাহীর ধরনের উপর নির্ভর করে।
ডোপায়ন পদ্ধতি
n-টাইপ সেমি-কন্ডাক্টর সংশ্লেষের বাষ্প-পর্যায়ের পরিবর্তন পদ্ধতি ব্যবহার করা হতে পারে। বাষ্প-পর্যায়ের অবস্থার পরিবর্তন, নেতিবাচক ডোপ ধারণকারী একটি গ্যাস পাতলা পাতের উপর দিয়ে প্রবাহিত হতে দেয়া হয়। এন-টাইপ গ্যাস ডোপিং-এর ক্ষেত্রে গ্যালিয়াম আরসেনাইড-এর উপর দিয়ে হাইড্রোজেন সালফাইড প্রবাহিত করা হয় এবং গঠন ভাগ সালফার অন্তর্ভুক্ত হয়। এই প্রক্রিয়াটি সালফার ক্রমাগত পৃষ্ঠের উপর নিবিষ্টতা দ্বারা চিহ্নিত করা যায়। সাধারণভাবে, ডোপ করার জন্য পছন্দসই বৈদ্যুতিক বৈশিষ্ট্যসম্পন্ন একটি খুব পাতলা স্তর প্রয়োজন হয়। প্রতিক্রিয়াটির শর্ত হিসেবে সাধারণত গ্রুপ ষষ্ঠ উপাদানের জন্য ৬০০ থেকে ৮০০° সেন্টিগ্রেড এবং সময় সাধারণত তাপমাত্রার উপর নির্ভর করে ৬-১২ ঘণ্টার মতো।
১০ আগোরোট বিতর্ক
১০ আগোরোট বিতর্ক একটি ষড়যন্ত্র তত্ত্বকে নির্দেশ করে যার প্রচারক ছিলেন ফিলিস্তিন মুক্তি সংস্থার চেয়ারম্যান ইয়াসির আরাফাত যিনি এই ষড়যন্ত্র তত্ত্ব ১৯৯০ সালের ২৫ মে তারিখে জেনেভার জাতিসংঘ সুরক্ষা পরিষদের বিশেষ অধিবেশনে উপস্থাপন করেন। সেই অধিবেশনে আরাফ দাবি করেন যে ইসরায়েলি দশ আগোরোটের মুদ্রার উলটো পিঠে বৃহত্তর ইসরায়েলের মানচিত্র দেখানো হয়েছে যা জায়নবাদীদের সম্প্রসারণবাদী লক্ষ্যকে উপস্থান করছে। নিজের দাবির স্বপক্ষে আরাফাত শেফিল্ড বিশ্ববিদ্যালয়ের গুইন রাউলির করা এক গবেষণাপত্র প্রকাশনার ব্যবস্থা করেন যা জিওজার্নালে প্রকাশিত হয়। গবেষণার শিরোনাম ছিলো "ইসরায়েলের আঞ্চলিক ব্যাপ্তির উপর দৃষ্টিভঙ্গি বিকাশ: একটি রূপরেখা মূল্যায়ন" (Developing Perspectives upon the Areal Extent of Israel: An Outline Evaluation) যা প্রশ্ন তুলে যে ইসরায়েলিদের চোখে তাদের দেশের সর্বোচ্চ সীমান্ত ব্যাপ্তি ঠিক কতটুকু। গবেষণার অংশ হিসেবে রাউলি মধ্যপ্রাচ্যের মানচিত্র উপস্থাপন করেন যেখানে ১০ আগোরোট মুদ্রার মানচিত্রের সীমান্ত বসিয়ে তুলনা করা হয়। গবেষণায় রাউলি অনুমান করে লিখেন: "যেহেতু ইসরায়েল কখনো সরকারিভাবে নিজেদের সীমান্ত সংজ্ঞায়িত করেনি তাই এর একটি সম্ভাব্য সীমান্ত ইসরায়েলি দশ আগোরোট মুদ্রায় পাওয়া যেতে পারে যেখানে একটি মানচিত্র দেখা যায়, দেখে মনে হয় এটি একটি এলাকা নির্দেশ করছে যা বর্তমান আম্মান, বৈরুত, বাগদাদ, দামেস্ক এবং সৌদি আরবের উত্তরাংশ পর্যন্ত বিস্তৃত। এই একই ধরনের রাষ্ট্রীয় রূপরেখা পূর্ববর্তী এক শেকেলের ধাতব মুদ্রাতেও দেখা যায়।"
জেরুসালেমের হিব্রু বিশ্ববিদ্যালয়ের প্রাকৃতিক ভুগোল বিভাগের এস.এম. বারকোভিচ রাউলির গবেষণাপত্রের সমালোচনা করেন। বারকোভিচ উপসংহার টেনে বলেন যে এই কয়েনের এই নকশা একটি প্রাচীন মুদ্রা থেকে গৃহীত হয়েছে এবং "রাউলির প্রমাণহীন এই দাবির কোন ভিত্তি অবশ্যই নেই।" রাউলি তারপর প্রতিক্রিয়ায় জানায় যে এর মানচিত্রের ন্যায় আকৃতির ফলে এই প্রাচীন মুদ্রার নকশাকে বাছাই করা হয়ে থাকতে পারে।
জেনেভায় আরাফাতের দাবি গণমাধ্যমগুলোয় বিশ্বব্যাপী আলোড়ন সৃষ্টি করে।
ব্যাংক ইসরায়েল জানায় যে ১০ আগোরোটের এই নকশা তার ঐতিহাসিক মূল্যের জন্য নির্বাচিত হয়েছে এবং সেই ঐতিহাসিক মুদ্রাটি ম্যাটাথিয়াস অ্যান্টিগনাস (৪০ – ৩৭ খ্রিস্টপূর্ব) ইস্যু করেছিল।
নাথান কার্পের করা নকশায় মুদ্রাটি ১০০ শেকেল হিসেবে ২ মে ১৯৮৪ সালে ব্যাংক ইসরায়েল থেকে ছাড়া হয়। ১৯৮৫ সালের সেপ্টেম্বর পুরনো মুদ্রা নতুন শেকেল দ্বারা প্রতিস্থাপিত হওয়ার পর নতুন ১০ আগোরোট ধাতব মুদ্রাটি পুরনো ১০০ শেকেলের সমতুল্য করে ছাড়া হয়। এর নকশাটিও ব্যাংক ইসরায়েল তাদের চিহ্ন হিসেবে গ্রহণ করেছে।
গোঠাভয় রাজাপক্ষ
লেফটেন্যান্ট কর্নেল নন্দসেন গোঠাভয় রাজপক্ষ (නන්දසේන ගෝඨාභය රාජපක්ෂ; நந்தசேன கோட்டாபய ராஜபக்ஸ; জন্ম ২০ জুন ১৯৪৯) একজন শ্রীলঙ্কান রাজনীতিবিদ ও সাবেক সামরিক অফিসার যিনি ২০১৯ সাল থেকে শ্রীলঙ্কার ৮ম রাষ্ট্রপতির (শ্রীলঙ্কার ৭ম কার্যনির্বাহী রাষ্ট্রপতি) দায়িত্ব পালন করছেন। তিনি এর আগে ২০০৫ থেকে ২০১৫ সাল পর্যন্ত তাঁর বড় ভাই সাবেক রাষ্ট্রপতি মহিন্দ রাজপক্ষের প্রশাসনের অধীনে প্রতিরক্ষা ও নগর উন্নয়ন মন্ত্রণালয়ের সচিব হিসাবে দায়িত্ব পালন করেছেন, তামিল টাইগার্সের সামরিক পরাজয়ে শ্রীলঙ্কা সশস্ত্র বাহিনীকে নেতৃত্ব দিয়েছিলেন, যা শ্রীলঙ্কার দীর্ঘস্থায়ী গৃহযুদ্ধের অবসান ঘটিয়েছিল।
শ্রীলঙ্কার প্রভাবশালী রাজপক্ষ রাজনৈতিক পরিবারে জন্ম নেওয়া গোঠাভয় কলম্বোর আনন্দ কলেজে শিক্ষা লাভ করেন এবং ১৯৭১ সালের এপ্রিলে সিলন সেনাবাহিনীতে (বর্তমান শ্রীলঙ্কা সেনাবাহিনী) যোগদান করেন। দিয়াতালাভার সেনাবাহিনী প্রশিক্ষণ কেন্দ্রে প্রশিক্ষণ গ্রহণ শেষে তিনি একক অফিসার হিসেবে কমিশনপ্রাপ্ত হন। পরবর্তীতে তাকে পদাতিক রেজিমেন্টে স্থানান্তর করা হয়। সেনাবাহিনীতে প্রবেশের পরপরই গোঠাভয় বেশি কিছু বড় ধরনের যুদ্ধে অংশ নেন যার মধ্যে রয়েছে ভাদামারাচি অপারেশন, অপারেশন স্ট্রাইক হার্ড ও অপারেশন থ্রিবিদ বালা। এছাড়াও ১৯৮৭ থেকে ১৯৮৯ সাল পর্যন্ত জেভিপি বিদ্রোহের সময় বিদ্রোহ বিরোধী অভিযানে অংশ নেন। তিনি সেনাবাহিনী থেকে বয়স শেষ হওয়ার পূর্বেই অবসর নেন এব তথ্য প্রযুক্তির দিকে ঝুঁকে পড়েন। পরে তিনি মার্কিন যুক্তরাষ্ট্রে অভিবাসী হিসেবে স্থায়ী হন।
২০০৫ সালে তিনি তার ভাইয়ের নির্বাচনী প্রচারণার জন্য দেশে ফিরে আসেন ও তার ভাই বিজয়ী হওয়ার পর সেই প্রশাসনে সামরিক সচিব হিসেবে নিয়োগপ্রাপ্ত হন। তার সময়ে শ্রীলঙ্কার সেনাবাহিনী তামিল বিদ্রোহীদের পরাজিত করে ও এদের দলনেতা ভেলুপিল্লাই প্রভাকরণকে হত্যা করে যার ফলে দীর্ঘদিনের গৃহযুদ্ধের ইতি ঘটে। ফলে তিনি তামিল টাইগারদের অন্যতম লক্ষ্যবস্তুতে পরিণত হন এবং ২০০৬ সালে তামিল আত্মঘাতীরা তাকে গুপ্ত হত্যার চেষ্টা করে। তার সময়ে তিনি বেশ কিছু শহুরে উন্নয়নের প্রকল্প শুরু করেন। ২০১৫ সালে তার ভাই রাষ্ট্রপতি নির্বাচনে পরাজিত হওয়ার পর তিনিও সামরিক সচিবের পদ হারান। ২০১৮ সালের দিকে তিনি সম্ভাব্য রাষ্ট্রপতি প্রার্থী হিসেবে প্রচারণা শুরু করেন এবং ২০১৯ সালের ১৭ নভেম্বর তিনি রাষ্ট্রপতি নির্বাচনে জয় লাভ করেন। গোঠাভয়ের বাবা ডি. এ. রাজপক্ষও খ্যাতিমান রাজনীতিবিদ ছিলেন।গণ বিক্ষোভের চাপে দেশ ছেড়ে পালালেন ৯ জুলাই ২০২২ তারিখে।
মালয়েশিয়ায় ইসলামী ব্যাঙ্কিং
মালয়েশিয়ার যে সব ব্যাঙ্ক ইসলামিক পণ্য সরবরাহ করে তাদের সংখ্যা ২০১৫ সালে বেড়ে ১৬ হয়ে যায় । ব্যাংক ছাড়াও অন্যান্য যে সব নন-ব্যাঙ্ক মধ্যস্থতাকারীরা ইসলামিক পণ্য সরবরাহ করে তারা হল মালয়েশিয়া বিল্ডিং সোসাইটি বেরহাদ (এমবিএসবি) এবং মালয়েশিয়া সমবায় কমিশনের (এসকেএম) অধীনে নিবন্ধিত সমবায়।
মালয়েশিয়ায় জাতীয় শরিয়াহ উপদেষ্টা কাউন্সিল( বিএনএমকে ) কর্তিক ব্যাংক নেগারা মালয়েশিয়াতে (বিএনএম)  সংস্থাগুলি পরিচালনার  জনু শরিয়াহ বিষয়গুলির পাশাপাশি তাদের পণ্য ও পরিষেবা সম্পর্কে পরামর্শ দেয়। ২০০০ সালে ব্যাংক নেগ্রারা মালয়েশিয়া মালয়েশিয়ায় ইসলামিক ফিনান্সের জন্য দক্ষ এবং প্রশিক্ষিত কর্মচারী সরবরাহ করার জন্য ইসলামিক ফিনান্সে ইন্টারন্যাশনাল সেন্টার ( INCEIF ) একটি  আলাদা করে  বিশ্ববিদ্যালয় প্রতিষ্ঠা করে  ।  আন্তর্জাতিক ইসলামী অর্থ কেন্দ্র হিসাবে দেশের অবস্থানকে আরও জোরদার করার জন্য মালয়েশিয়া সরকারের এই  উদ্যোগের অংশ হিসাবে এই বিশ্ববিদ্যালয়টি প্রতিষ্ঠিত করেছিল। এটি বিশ্বের একমাত্র বিশ্ববিদ্যালয় যা পুরোপুরি ইসলামিক ফিনান্সে স্নাতকোত্তর বিষয়ে পড়ানো হয়।
২০০৫ সালের জুনে, নিউ ইয়র্ক সিটির এবং কুয়ালালামপুরের আরএইচবি সিকিউরিটিজ একটি নতুন "ইসলামিক মালয়েশিয়া ইনডেক্স" চালু করার জন্য কমিটি  গঠন করেছিল । মালয়েশিয়ার বিভিন্ন  শরিয়া ভিত্তিক মানদণ্ড অনুসরণকারী মালয়েশিয়ার সংস্থাগুলির প্রতিনিধিত্বকারী ৪৫ টি স্টক সংকলন তৈরি করে । তিনটি পরিবর্তনশীল রাশির (একটি ইনডেক্সড সংস্থার মোট ঋণ, তার মোট নগদ ও সুদ বহনকারী সিকিওরিটি এবং এর অ্যাকাউন্টগুলি গ্রহণযোগ্য) প্রতিটি অবশ্যই ১২ মাসের গড় মূলধনের ৩৩% এর কম হতে হবে।
নকশা বিজ্ঞান
১৯৫৭ সালে আর.বাকমিনস্টার ফুলার নকশা বিজ্ঞানের একটি ধারণা চালু করেন যেখানে তিনি এটিকে নকশার একটি নিয়মতান্ত্রিক রূপ হিসাবে সংজ্ঞায়িত করেছিলেন। ১৯৬১ সালে তিনি তার এই ধারনাটি বিশ্ব নকশা বিজ্ঞানের দশক  এর মাধ্যমে আন্তর্জাতিক আর্কিটেক্টস ইউনিয়নে প্রস্তাব করেছিলেন। এই শব্দটি পরে এস.এ গ্রেগরি ১৯৬৫ সালে 'নকশা পদ্ধতি' সম্মেলনে ব্যবহার করেছিলেন  যেখানে তিনি বৈজ্ঞানিক পদ্ধতি এবং নকশা পদ্ধতির মধ্যকার পার্থক্যটি তুলে ধরেন। গ্রেগরির ধারণা অনুযায়ী নকশা কোনো বিজ্ঞান নয় বরং নকশা বিজ্ঞান দ্বারা নকশার বৈজ্ঞানিক অধ্যয়নকে বোঝানো হয়েছে।  হারবার্ট সায়মন ১৯৬৮ সালে কার্ল টেলর কমপটন বক্তৃতায় কৃত্রিমতার বৈজ্ঞানিক অধ্যয়ন (যা প্রাকৃতিকের বিপরীতে) সম্পর্কে তার যৌক্তিক আলোচনায় এই শব্দগুলো ব্যবহার করে জনপ্রিয় করেছিলেন।পরবর্তী সময়ে এই শব্দটির দু'রকম ব্যবহার (নিয়মানুযায়ী নকশা এবং নকশার অধ্যয়ন) একসাথে মিশে গেছে যেখানে নকশা বিজ্ঞানের উভয় অর্থ থাকতে পারে: নকশার একটি বিজ্ঞান এবং বিজ্ঞান হিসাবে নকশা। নকশা বিজ্ঞানের সাথে নকশার যোগসাজশ রয়েছে কেননা উভয় শিল্পের বিকাশে কাজ করে।
নকশার একটি বিজ্ঞান
সাইমেনের ১৯৬৯ সালে প্রকাশিত দ্য সায়েন্সেস অব দ্য আর্টিফিশিয়াল, যা পূর্বের বিভিন্ন উন্নয়নের উপর ভিত্তি করে লেখা এবং এটি নকশার অনেকগুলো শাখার সাথে প্রাসঙ্গিক ও নিয়মতান্ত্রিক নকশা পদ্ধতিগুলোর বিকাশকে উদ্বুদ্ধ করেছিল, উদাহরণস্বরূপ আর্কিটেকচার, ইঞ্জিনিয়ারিং, নগর পরিকল্পনা, কম্পিউটার বিজ্ঞান এবং ম্যানেজমেন্টের পড়াশোনা।  নকশা বিজ্ঞান সম্পর্কে সাইমেনের ধারণাগুলো নকশা গবেষণা এবং নকশার বৈজ্ঞানিক অধ্যয়নের বিকাশকে ত্বরান্বিত করেছিল।
বিজ্ঞান হিসাবে নকশা
নকশা ও বিজ্ঞানের মধ্যকার এই বিতর্ক অব্যাহত রয়েছে এবং বিজ্ঞান হিসাবে নকশাকে তুলে ধরার বা সংস্কার করার জন্য অনেক প্রচেষ্টা চলছে। উদাহরণস্বরূপ, সু দ্বারা প্রণীত নকশার এক্সিওমেটিক তত্ত্বটি একটি ডোমেন স্বতন্ত্র তত্ত্ব যা নকশা প্রক্রিয়াকে ব্যাখ্যা করতে পারে। গিরোর দেয়া The Function-Behavior-Structure (FBS) যেটিও নকশার একটি ডোমেন স্বতন্ত্র তত্ত্ব হলো আরেকটি উদাহরণ। নকশার প্রক্রিয়াটিকে আনুষ্ঠানিক করার জন্য গণিতকে ব্যবহার করার প্রাথমিক প্রচেষ্টাগুলির মধ্যে রয়েছে ব্রাহার আনুষ্ঠানিক তত্ত্বের নকশা (এফডিটি), যা ডিজাইন প্রক্রিয়াটির একটি ডোমেন স্বতন্ত্র গাণিতিক এবং গণনীয় তত্ত্ব।
তথ্য প্রযুক্তিতে বিজ্ঞান হিসাবে নকশা
তথ্য প্রযুক্তিতে বিজ্ঞান হিসাবে নকশার উপর বিশেষ জোর দেওয়া হয়েছে। হেভনার এবং চ্যাটার্জী তথ্য প্রযুক্তিতে নকশা বিজ্ঞান গবেষণা (Design Science Research,DSR) সম্পর্কিত একটি তথ্যসূত্র সরবরাহ করেন যেখানে DESRIST সম্মেলনে প্রকাশিত নির্বাচিত কাগজপত্র,DSR এর মূলনীতিগুলো এবং কর্মসহায়ক গবেষণার সাথে নকশা গবেষণার যোগসুত্র উঠে এসেছে।। বৈষ্ণবী, কুচলর এবং পিটার তথ্যপ্রযুক্তিতে নকশা বিজ্ঞানের গবেষণা বিষয়ক একটি সূত্র দিয়েছিলেন যার মাধ্যমে নকশা বিজ্ঞান গবেষণার উৎস, নীতিগত ভিত্তি, নকশা বিজ্ঞান প্রণালী, নকশা পদ্ধতি সম্পর্কিত গ্রন্থবিবরণী এবং দৃষ্টান্ত সম্পর্কে ধারণা পাওয়া যায়।. ২০১০ সালে, ১২২ অধ্যাপক একটি স্মারকলিপিতে স্বাক্ষর করে তথ্য প্রযুক্তি গবেষণায় নকশা বিজ্ঞানকে স্বীকৃতি দিয়েছিলেন।
হেভনার ও তার দল সাতটি নির্দেশিকা সরবরাহ করেন যেটি তথ্যপ্রযুক্তি গবেষকদের নকশা বিজ্ঞান গবেষণা- পরিচালনা, মূল্যায়ন ও উপস্থাপনে সাহায্য করে। এই সাতটি নির্দেশিকায় একটি নিদর্শন হিসেবে নকশা, সমস্যার সাথে প্রাসঙ্গিক, নকশার মূল্যায়ন, গবেষণার অবদান, গবেষণা কঠোরতা, অনুসন্ধান প্রক্রিয়া হিসাবে নকশা এবং গবেষণা যোগাযোগ তুলে ধরা হয়।
পরবর্তীতে দেখানো হয়েছে নকশা বিজ্ঞান গবেষণা পদ্ধতির সাথে সংশ্লিষ্ট নকশা এবং গবেষণা সমস্যাগুলো কীভাবে নেস্টেড সমস্যা সমাধানে বিবেচিত হয়। এছাড়াও অন্যান্য চক্র (সমস্যা খুঁজে বের করা, সমাধান প্রণয়ন, নকশার বৈধতা, সমাধান বাস্তবায়ন এবং বাস্তবায়ন মূল্যায়ন) কীভাবে এই কাঠামোতে কাজ করে তা ব্যাখ্যা করা হয়েছে। পেফারস ও তার দল একটি তথ্য গবেষণা উৎপাদন ও উপস্থাপনের একটি মডেল তৈরি করেছেন যার নাম নকশা বিজ্ঞান গবেষণা পদ্ধতি। পেফারস ও তার দলের তৈরিকৃত এই মডেলটি ব্যাপকভাবে ব্যবহার করা হয়েছিল এবং অ্যাডামসেএ তৈরি করা ডিজিটাল ফরেনসিক প্রক্রিয়া মডেলটি এই মডেলের একটি উদাহরণ।
উপবাস
থাম্ব|রমজানে রোজা ভাঙা মানুষ। মুসলমানরা রমজান মাসে ইসলাম অনুসারে খাওয়া-দাওয়া থেকে বিরত থাকে। এটি একটি উদাহরণ উপবাস হল নির্দিষ্ট বা সকল ধরনের খাদ্য বা পানীয় কিংবা উভয় গ্রহণ করা থেকে বিরত থাকা। উপবাস শব্দটির সমার্থক হিসেবে অনেক সময় উপোস, অনশন, অনাহার, ইত্যাদি শব্দ ব্যবহার করা হয়।
ডাক্তারি প্রয়োগ
ডাক্তারি শল্যচিকিৎসায় অস্ত্রপাচারের পূর্বে অবশ করার সুবিধার্থে একটি নির্দিষ্ট সময় ধরে না খেয়ে থাকতে বলা হয়, যাতে অচেতন করার পর পাকস্থলি থেকে গ্যাস ফুসফুসে যেতে না পারে (যাকে ফুসফুসীয় শ্বাসগ্রহণ বা পালমোনারি এসপিরেশন বলা হয়)। ফুসফুসীয় শ্বাসগ্রহণের ফলে বমি, এবং জীবনের হুমকিস্বরূপ শ্বাসগ্রহণমূলক নিউমোনিয়া হতে পারে।  পাশাপাশি, কিছু ডাক্তারি পরীক্ষার ক্ষেত্রে, যেমন কোলেস্টেরল বা লিপিড প্যানেল পরীক্ষা এবং রক্তের গ্লুকোজ পরীক্ষার ক্ষেত্রে কয়েক ঘণ্টা ধরে উপবাস থাকতে বলা হয় যাতে পরীক্ষার ফলাফলটি অধিক নির্ভুলভাবে নির্ণয় করা যায়। কোলেস্টেরল পরীক্ষার ক্ষেত্রে রোগী যদি ১২ ঘণ্টা ব্যাপী না খেয়ে থাকতে অসমর্থ হয়ে পড়ে তবে তা নিশ্চিত করে যে তাঁর শরীরে উচ্চমাত্রার ট্রাইগ্লিসারাইড রয়েছে।
ক্যান্সার
ক্যান্সার প্রতিরোধে বা চিকিৎসায় উপবাস কোন ধরনের সাহায্য করে না।
মার্কিন কর্কটরোগ সমিতি (আমেরিকান ক্যানসার সোসাইটি) প্রস্তাব করে, কর্কটরোগের রাসায়নিক চিকিৎসা (কেমোথেরাপি) গ্রহণকারী রোগীরা যাতে প্রোটিন এবং ক্যালরি গ্রহণ বাড়িয়ে দেন; খাদ্যতালিকার নিষেধাজ্ঞা সংক্রান্ত সাম্প্রতিক গবেষণার ফলাফল এক্ষেত্রে কোন মন্তব্য দেয় না - একটি দুর্বল সাক্ষ্যপ্রমাণ রয়েছে যে, কম সময়ের উপবাস চিকিৎসায় উপকারিতা দিতে পারে।
মানসিক স্বাস্থ্য
উপবাস বিষণ্নতার কিছু লক্ষণ উপশম করতে পারে। কিন্তু এর ফলে উদ্বিগ্নতা ও বিষণ্নতার মত মানসিক প্রতিক্রিয়াও সৃষ্টি হতে পারে।
রোগপ্রতিরোধ ক্ষমতা
কিছু গবেষক বলেন, উপবাসের সময় শ্বেত রক্তসকণিকা ভেঙ্গে যায়, এর ফলে উপবাস ভাঙ্গার পর নতুন শ্বেত রক্তকণিকা তৈরির প্রয়োজন পড়ে, এবং পুরনো ক্ষতিগ্রস্ত শ্বেত রক্তকণিকা পরিবর্তিত হয়ে যায়।
ওজন কমা
যদিও উপবাসের ফলে ওজন কমে, ওজন কমানোর জন্য উপবাসকে অপ্রয়োজনীয় বলে বিবেচনা করা হয়।
রাজনৈতিক প্রয়োগ
উপবাসকে প্রায়শই রাজনৈতিক বিবৃতি প্রদান, কিংবা আন্দোলন ও প্রতিবাদ প্রদর্শন কিংবা কোন বিষয়ে জনসচেতনতা আনয়নের লক্ষ্যে ব্যবহার করা হয়। এক্ষেত্রে "অনশন" পরিভাষাটি ব্যবহার করা হয়। অনশন ধর্মঘট হল শান্তিপূর্ণভাবে অহিংস প্রতিরোধ গড়ে তোলার একটি প্রথা যেখানে এর অংশগ্রহণকারীরা রাজনৈতিক প্রতিবাদ হিসেবে অথবা অপরাধবোধের উপলব্ধিকে জাগিয়ে তোলার উদ্দেশ্যে অথবা শাসন প্রণালী পরিবর্তনের ন্যায় লক্ষ্য অর্জনের জন্য উপবাস পালন করে। অপরদিকে আধ্যাত্মিক উপবাস বা উপবাস কোন ব্যক্তিকে সামাজিক অনাহার বা অনাচারের বিষয়ে ব্যক্তিগত আধ্যাত্মিক মতাদর্শকে প্রকাশের উদ্দেশ্যে নিজস্ব আধ্যাত্মিক বিশ্বাসকে আত্মোপলব্ধি করতে সহায়তা করে।
ধর্মীয় দৃষ্টিভঙ্গি
হিন্দুধর্মে বিভিন্ন সময়ে বিভিন্ন ধরনের উপবাস করার কথা বলা হয়েছে। উপবাস মূলত তিন প্রকারঃ স্বল্পানশন, অর্ধানশন ও পূর্ণানশন।পূর্ণানশন বলতে নির্দিষ্ট সময়ের জন্য সকল ধরনের খাদ্য ও পানীয় গ্রহণ থেকে বিরত থাকা বোঝায়। এছাড়া অন্যান্য ধরনের উপবাসে উপবাসকালীন সময়ে নির্দিষ্ট কিছু খাবার খাওয়া যায়। ইসলাম ধর্মে উপবাস হল এর পঞ্চস্তম্ভের মধ্যে একটি যাকে সাওম নামে অভিহিত করা হয়। ইসলামী বর্ষের রমজান নামক একটি নির্দিষ্ট মাসের ত্রিশ দিন ইসলাম ধর্মাবলম্বীদের জন্য সাওম পালন করা বাধ্যতামূলক।
উইলিয়াম আর্লে (মল্লক্রীড়াবিদ)
উইলিয়াম আর্লে (জন্ম ৪ মার্চ ১৯৪১) একজন অস্ট্রেলীয় স্প্রিন্টার। তিনি ১৯৬৪ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন।
ব্যাংককের পরিবহন ব্যবস্থা
থাম্ব|ডান|alt=Night photograph looking down at a large elevated road interchange; many billboards along the roads|স্ট্রিটল্যাম্প এবং হেডলাইটস [[থাই এক্সপ্রেসওয়ে ব্যবস্থা|এক্সপ্রেসওয়ের মক্কান ইন্টারচেঞ্জকে আলোকিত করেছে। এই ব্যবস্থাটি প্রতিদিন ১.৫ মিলিয়ন যানবাহন দ্বারা ব্যবহৃত হয়। ]] ব্যাংককে ৯.৭ মিলিয়ন মোটরগাড়ি এবং মোটরবাইক রয়েছে। সরকারের মতে যথাযথভাবে হিসাব করলে বিদ্যমান রাস্তাগুলোতে চলাচলকারী যানবাহনের সংখ্যা প্রদত্ত সংখ্যার আট গুণ বেশি হতে পারে। শহরটিতে প্রতিদিন অতিরিক্ত ৭০০টি গাড়ি এবং ৪০০টি মোটরবাইক যুক্ত হচ্ছে। ১৮১১ সালে সম্পন্ন হওয়া চারেং ক্রুং সড়ক হল শহরটিতে পশ্চিমা কৌশল দ্বারা নির্মিত প্রথম রাস্তা। তারপরে বিস্তৃত শহরটির চাহিদা মেটানোর জন্য সড়ক ব্যবস্থা বিস্তৃত হয়েছে। সড়কের পাশাপাশি ব্যাংকক শহরে অন্যান্য পরিবহন ব্যবস্থার দ্বারা সজ্জিত। ব্যাংককের খাল ও ফেরীগুলো ঐতিহাসিকভাবে পরিবহনের একটি প্রধান মাধ্যম হিসেবে কাজ করে, তবে বর্তমান সময়ে শহরের মূল পরিবহন ব্যবস্থা স্থল বা সড়ক পথে স্থানান্তরিত হয়েছে। একটি জটিল উত্তলিত এক্সপ্রেসওয়ে ব্যবস্থা শহরের কেন্দ্রস্থলে এবং শহরের বাইরে যানচলাচলকে সংযুক্ত করতে সহায়তা করে। তবে ব্যাংকক শহরের দ্রুত বৃদ্ধির ফলে শহরের অবকাঠামোর উপর বড় চাপ সৃষ্টি হয়েছে। ১৯৭০-এর দশকের শেষদিকে ব্যাংকক "ট্র্যাফিক দুর্যোগের শহর" হিসেবে পরিচিত হয়ে উঠেছিল। যদিও ১৮৯৩ সালে রেল পরিবহন চালু করা হয়েছিল এবং ১৮৯৪ থেকে ১৯৬৮ সাল পর্যন্ত বৈদ্যুতিক ট্রাম ব্যবস্থা শহরটিতে চালু ছিল, তবে ১৯৯৯ সালে ব্যাংককের প্রথম দ্রুতগামী গণপরিবহন ব্যবস্থা চালু হয়েছিল। পুরাতন সরকারি পরিবহন ব্যবস্থাগুলোর মধ্যে বিস্তৃত বাস পরিষেবা এবং নৌকা পরিষেবা উল্লেখযোগ্য। নৌ পরিষেবা এখনও চওড রায়ায় এবং দুটি খালে চালু রয়েছে। ট্যাক্সি, মোটরসাইকেল এবং অটোরিক্সা শহরের পরিবহন ব্যবস্থার সঙ্গে সংযুক্ত।
ব্যাংকক দেশের অবশিষ্ট অংশের সঙ্গে মহাসড়ক ও রেল ব্যবস্থা এবং শহরের অভ্যন্তরে অবস্থিত দুটি আন্তর্জাতিক বিমানবন্দরের মাধ্যমে সংযুক্ত। শতাব্দী প্রাচীন খলং তোই বন্দরের মাধ্যমে এখনও সমুদ্র বাণিজ্য পরিচালিত হয়।
ব্যাংকক মহানগর প্রশাসন (বিএমএ) তার জনকল্যাণ বিভাগ এবং যানবাহন ও পরিবহন বিভাগের মাধ্যমে শহরটির সড়ক ব্যবস্থা এবং পরিবহন ব্যবস্থার নির্মাণ ও রক্ষণাবেক্ষণের কাজে নিয়োজিত রয়েছে। তবে, পৃথক সরকারি সংস্থাগুলো পৃথক ব্যবস্থার দায়িত্বেও রয়েছে এবং পরিবহন সম্পর্কিত নীতি পরিকল্পনা ও তহবিলের বেশিরভাগই জাতীয় সরকার দ্বারা প্রদান করা হয়। ২০১১ সালের আগস্ট মাসে প্রধানমন্ত্রী প্রয়ত চন-ও-চাও পুলিশকে সমন্বিত যানবাহন নিয়ন্ত্রণ ব্যবস্থা (ট্র্যাফিক কন্ট্রোল সিস্টেম) ব্যবহার করে তিন মাসের মধ্যে সড়ক দুর্ঘটনা নির্মূল করার নির্দেশ দেন। তিনি যানবাহন নিয়ন্ত্রণের দায়িত্বগুলোতে অবহেলাকারীর বিরুদ্ধে যে কোনো থানায় শাস্তিমূলক ব্যবস্থা গ্রহণের হুমকি দেন। ১৯৯৫ সালে প্রধানমন্ত্রী থাকসিন সিনাওয়াত্রা একই প্রতিশ্রুতি দিয়েছিলেন: যেখানে তিনি বলেছিলেন যে ছয় মাসের মধ্যে যানবাহন সমস্যাগুলোকে সহজতর করা হবে।
কৃষ্ণাপত্তনাম বন্দর
কৃষ্ণাপত্তনাম বন্দর হল অন্ধ্রপ্রদেশ রাজ্যের নেল্লোর জেলার একটি গভীর জলের বেসরকারি বন্দর।এই বন্দর কেপিসিএল নামেও পরিচিত। জাহাজ বন্দরটি ভারতের পূর্ব উপকূলে চেন্নাই বন্দর থেকে  ও নেল্লোর শহর থেকে  দূরে অবস্থিত এবং বন্দরটির জলের গভীরতা ১৮.৫ মিটার। বন্দরটিতে হায়দ্রাবাদ ভিত্তিক সি.ভি.আর গোষ্ঠীর ৯২% ও লন্ডন ভিত্তক ৩আই গ্রুপ পিএলসি সংস্থার  ৮ % শেয়ার রয়েছে।
নামকরণ
এই বন্দরটি ঐতিহাসিক ভিজয়ানগর সাম্রাজ্যের অন্তর্গত ছিল। এই বন্দর সেই সময় শ্রী কৃষ্ণদেবরায় কর্তৃক পরিচালিত হত। সুতরাং, এই জন্য বন্দরের নাম রাখা হয়েছে কৃষ্ণাপত্তনাম বন্দর।
ইতিহাস
কৃষ্ণাপত্তনাম হল ভারতের অন্ধ্রপ্রদেশ রাজ্যের দক্ষিণতম উপকূলবর্তী জেলা নেল্লোরের মুথুকুর মণ্ডলের একটি বন্দর শহর। ইতিহাস বলে যে, বিজয়নগর সাম্রাজ্যের সম্রাট শ্রী কৃষ্ণদেবড়িয়া এই বন্দর পরিচালনা করতেন, এই জন্য বন্দরকে কৃষ্ণাপত্তনাম বন্দর নামে অভিহিত করা হয়। বন্দরের পিছনে  বকিংহাম খালের মধ্য দিয়ে ছোট নৌকা পরিচালনা করা হয় এবং দক্ষিণে চেন্নাই ও উত্তরে কৃষ্ণ নদী বদ্বীপের মধ্যে পণ্য পরিবহনের জন্য একটি জলপথ হিসাবে ব্যবহৃত হয়। পরবর্তীতে ১৯৬০ সালে লৌহ আকরিক এই পোর্ট থেকে কাঠের নৌকা দ্বারা রপ্তানি করা শুরু হয় এবং ১৯৮০ সালের প্রথম দিকে ভারত সরকার বন্দরটিকে একটি ছোট পোর্ট হিসাবে  ঘোষণা করে।
বন্দরের প্রতিষ্ঠা ও উদ্যোক্তাগন
কৃষ্ণাপত্তনাম বন্দর (কেপিসিএল) হল ভারতের সর্ববৃহৎ বেসরকারী বন্দর। জুলাই ২০০৮ সালে ইউপিএ-এর সভাপতি সোনিয়া গান্ধী বন্দরটির উদ্বোধন করেন। বন্দরটি নবযুগা ইঞ্জিনিয়ারিং কোম্পানীর লিমিটেড দ্বারা নির্মিত হয়েছিল, অন্ধ্রপ্রদেশ সরকারের  সাথে একটি বিল্ড-শেয়ার-ট্রান্সফার (BOST) চুক্তির অধীনে সিভিআর গ্রুপের প্রধান উদ্বেগ। বন্দরটি ৪,৫৫৩ একর এলাকা জুড়ে বিস্তৃত রয়েছে।  বিল্ড-শেয়ার-ট্রান্সফার  চুক্তি, ৩০ বছরের জন্য কার্যকর এবং আরও ৫০ বছর পর্যন্ত বাড়ানোর জন্য বন্দরের উদ্যোক্তাগন রাজ্য সরকারকে মোট রাজস্বের ২.৬% প্রথম ৩০ বছরের, ৩০ তম বছর থেকে ৫.৪%  এবং ৪০ তম বছর থেকে ১০.৮% দিতে হবে।  চুক্তিটিও বন্দরের তিনটি পর্যায়ে বন্দরের উন্নয়ন ঘটাবে, যা প্রথম পর্যায় জানুয়ারি ২০০৮ তারিখে সম্পন্ন হয়, ২০১২ সালে দ্বিতীয় পর্যায় এবং ২০১৭ সালের চূড়ান্ত পর্যায়ে কাজ শেষ হবে।
কন্টেইনার টার্মিনাল
২০১২ সালের সেপ্টেম্বর মাসে কেপিসিএল তার কন্টেইনার টার্মিনালের বছরে কন্টেইনার পরিচালনা ক্ষমতা ১.২ মিলিয়নে উন্নিত করেছিল। এই কন্টেইনার টার্মিনালে ৫ টি প্যানাম্যাক্স গেন্টরি ক্রেন, ৬৫০ মিটারের দুটি বার্থ রয়েছে এবং ১৩.৫ মিটারের চ্যানেলের গভীরতার সাথে ৮,০০০ কন্টেইনার বহনকারী জাহাজ নোঙর করতে পাড়ে। টার্মিনালটির উন্নয়নে দ্বিতীয় পর্যায়ে ১১,০০০ কোটি টাকার বিনিয়োগে করা হয় এবং ৪.৮ মিলিয়ন টন পন্য পরিবহন ক্ষমতা বৃদ্ধি করা হয়। বন্দরের মাধ্যমে বাণিজ্য সহজতর করার জন্য বন্দর ও অন্তর্দেশীয় কন্টেইনার ডিপোতে একটি কন্টেইনার মালবাহী রেল স্টেশন গড়ে তোলার জন্য কনটেইনার কর্পোরেশন অফ ইন্ডিয়া (কনকর্ক) সাথে একটি চুক্তি করেছে কেপিসিএল।
কৃষ্ণাপত্তনাম বন্দর টার্মিনালটি পূর্ব উপকূলের একটি প্রধান ট্রান্স-শিপমেন্ট হাব হিসাবে আবির্ভূত হতে পারে। কিছু আন্তর্জাতিক শিপিং কন্টেইনার লাইনের মাধ্যমে গতিশীল উদ্যোগ গ্রহণ করা হচ্ছে।
যোগাযোগ ব্যবস্থা
বন্দরটি চেন্নাই শহর থেকে ১৯০ কিলোমিটার দূরে ও নেল্লোর শহর থেকে ১৮ কিলোমিটার দূরে অবস্থিত। এই বন্দর কলকাতা- চেন্নাই রেলপথ দ্বারা যুক্ত এবং বন্দর টি ৫ নং জাতীয় সড়ক থেকে মাত্র কয়ে কিলোমিটার দূরে অবস্থিত।
পশ্চাতভূমি
বন্দরটি দক্ষিণ ও মধ্য অন্ধ্রপ্রদেশ, পূর্ব কর্ণাটক, উত্তর তামিলনাড়ু ও মহারাষ্ট্রের দক্ষিণ-পূর্ব অংশের পণ্য দ্রব্য আমদানি-রপ্তানি করে।
বিশেষ অর্থনৈতিক অঞ্চল
কৃষ্ণাপত্তনাম ইনফ্রাটেক প্রাইভেট লিমিটেড দ্বারা ১২,০০০ একর জমিতে বিশেষ অর্থনৈতিক অঞ্চল (এসইজেড) স্থাপন করা হচ্ছে বন্দরের নিকটবর্তী স্থানে এবং কেপিসিএল দ্বারা স্থাপিত হচ্ছে  একটি বিশেষ উদ্দেশ্যে ব্যবহৃত যানবাহন ব্যস্থা। এসইজেড প্রকল্পে ₹৬০০০ কোটি টাকার একটি বিনিয়োগের সম্ভবনা রয়েছে এবং ৩০,০০০ সরাসরি কর্মসংস্থান সৃষ্টি করবে বলে আশা করা যায়। এসইজেড মাহিন্দ্রা প্রকৌশলী দ্বারা ডিজাইন করা হচ্ছে এবং একটি বহুমুখী-পণ্যের এসইজেড হিসাবে নির্মিত হবে।
রিস্তা ডট কম
রিস্তা ডট কম (Rishta.com) হল একটি ভারতীয় হিন্দী ধারাবাহিক যা সনি এন্টারটেইনমেন্ট টেলিভিশনএ প্ৰদৰ্শিত হওয়া শুরু হয়েছিল ২০১০ সালের ৩ জানুইয়ারি থেকে। বিখ্যাত প্ৰযোজক যশ চোপড়া ও আদিত্য চোপড়া প্ৰযোজিত এই ধারাবাহিক  নিৰ্মান করেন। তাদের টেলিভিশনের প্ৰথম চারতি ধারাবাহিকের মধ্যে এটি অন্যতম। শোটি কল্পনা করেছিলেন, লিখেছেন এবং পরিচালনা করেছেন রিষব শেঠ ।
এ তুমি কেমন তুমি
এ তুমি কেমন তুমি হলো ভারতীয় ছবি জাতিস্মর-এর একটি গান। গানটি গেয়েছেন বর্তমান সময়ের জনপ্রিয় শিল্পী রূপঙ্কর বাগচী এবং গানটির সুরকার কবীর সুমন। গানটির দৈর্ঘ্য ৩ মিনিট ৪ সেকেন্ড।
মোল্লা নাসিরুদ্দিন
thumb|মোল্লা নাসিরুদ্দিনের একটি ছবি মোল্লা নাসিরুদ্দিন (ফার্সি: ملا نصرالدین, আরবি: جحا نصرالدين, তুর্কি: Nasreddin Hoca, কাজাখ: кожа насыр, বসনীয়: Nasrudin hodža) একজন মধ্যযুগীয় মুসলিম সুফি যিনি হাস্যরসাত্মক চরিত্র হিসেবে সুপরিচিত। মধ্যযুগে আনুমানিক ত্রয়োদশ শতকে সেলজুক শাসনামলে ইরানের বৃহত্তর খোরাসানে তিনি বসবাস করতেন। অবশ্য নিকট ও মধ্য প্রাচ্য এবং মধ্য এশিয়ার বেশ কয়েকটি দেশই নাসিরুদ্দিনকে তাদের দেশের বলে দাবী করে। এর মধ্যে রয়েছে আফগানিস্তান, ইরান, তুরস্ক এবং উজবেকিস্তান। বিভিন্ন সংস্কৃতিতে তার নাম বিভিন্নভাবে উচ্চারিত হয়। সাধারণত অধিকাংশ সংস্কৃতিতে "হোজ্জা" এবং "মোল্লা" নামে পরিচিত। তিনি জনপ্রিয় দার্শনিক এবং বিজ্ঞ ব্যক্তি ছিলেন। তার হাস্যরসাত্মক গল্প এবং উক্তিগুলোই তাকে বিখ্যাত করে রেখেছে। চীনে তিনি "আফান্টি" নামে পরিচিত এবং চীনারা তাকে উইগুরের তুর্কী ব্যক্তি বলে মনে করে।
এ তুমি কেমন তুমি
মুক্তি
গানটি ১ ডিসেম্বর, ২০১৩ সালে মুক্তি পায় এবং দর্শকদের মধ্যে ব্যাপক জনপ্রিয়তা পায়। ইউটিউবে গানটির প্রচার করা হয়।
পুরস্কার
গানটি বেশ কয়েকটি জাতীয় পুরস্কার এনেছে। রূপঙ্কর বাগচি এই গানের জন্য ২০১৩ সালে সেরা পুরুষ নেপথ্য কণ্ঠশিল্পী হিসাবে তার প্রথম জাতীয় চলচ্চিত্র পুরস্কার অর্জন করেন।
মোল্লা নাসিরুদ্দিন
উত্তরাধিকার
তার উৎস সম্পর্কে দাবি বহু নৃগোষ্ঠী দ্বারা তৈরি করা হয়েছে।
তার উৎপত্তি সম্পর্কে দাবি অনেক জাতিগোষ্ঠীর দ্বারা করা হয়। অনেক সূত্র 13 শতকে বর্তমান তুরস্কের এসকিহির প্রদেশের সিভরিহিসারের হোর্তু গ্রাম হিসাবে নাসরদ্দিনের জন্মস্থান বলে দেয়, তারপরে তিনি আকশেহির [8] এবং পরে সেলজুক শাসনের অধীনে কোনিয়াতে বসতি স্থাপন করেন, যেখানে তিনি 1275 সালে মারা যান। /6 বা 1285/6 CE [9][10] এটি দাবি করা হয় যে নাসরদ্দিনের সমাধি আকশেহিরে রয়েছে এবং আন্তর্জাতিক নাসরদ্দিন হোজ্জা উৎসব প্রতি বছর আকশেহিরে, 5-10 জুলাই অনুষ্ঠিত হয়। এছাড়াও বিরোধী মত রয়েছে যে নাসরদ্দিনের উৎপত্তিস্থল মধ্য এশিয়ায়। চরিত্রটির আরবি সংস্করণ, যা "জুহা" (আরবি: جحا) নামে পরিচিত, চরিত্রটির প্রাচীনতম প্রত্যয়িত সংস্করণ এবং সবচেয়ে ভিন্ন, যা আল-জাহিজের বই "সেয়িং অন মুলস"— القول في البغال— অনুসারে উল্লেখ করা হয়েছে। আল-ধাহাবির বই "ميزان الاعتدال في نقد الرجال", তার পুরো নাম ছিল "আবু আল-গুসন দুজাইন আল-ফিজারি", তিনি কুফায় উমাইয়াদের অধীনে থাকতেন, তার মাকে আনাস ইবনে মালিকের চাকর বলা হয়, তাই তিনি সুন্নি ঐতিহ্যের তাবিয়ূনদের একজন ছিলেন। এবং তাদের মধ্যে (জুহা) এবং তার ডাকনাম "আবা ঘুসন" এবং তার সম্পর্কে বলা হয়েছে যা বুদ্ধিমত্তা এবং বুদ্ধিমত্তার ইঙ্গিত দেয়, যদিও এটি অত্যধিক মূর্খতাপূর্ণ, এবং বলা হয়েছে যে কেউ কেউ যারা তাকে বিরোধিতা করে তারা তার সম্পর্কে গল্প করে। —-ইবনুল জাওযী[14] নাসরদ্দিনের প্রাচীনতম পাণ্ডুলিপিটি 1571 সালের। তবে কিছু গল্প ফিলোগেলোস [উদ্ধৃতি প্রয়োজন] এবং ঈশপের উপকথায় রয়েছে।[15] আজ, নাসরদ্দিনের গল্পগুলি বিভিন্ন অঞ্চলে, বিশেষ করে সমগ্র মুসলিম বিশ্বে বলা হয় এবং বহু ভাষায় অনূদিত হয়েছে। কিছু অঞ্চল স্বাধীনভাবে নাসরদ্দিনের মতো একটি চরিত্র তৈরি করেছে, এবং গল্পগুলি একটি বৃহত্তর সমগ্রের অংশ হয়ে উঠেছে। অনেক অঞ্চলে, নাসরদ্দিন সংস্কৃতির একটি প্রধান অংশ, এবং দৈনন্দিন জীবনে প্রায়শই উদ্ধৃত বা ইঙ্গিত করা হয়। যেহেতু হাজার হাজার বিভিন্ন নাসরদ্দিনের গল্প রয়েছে, তাই প্রায় যেকোনো অনুষ্ঠানেই একটিকে মানানসই পাওয়া যায়। নাসরদ্দিন প্রায়ই একটি বৃহৎ তুর্কি, ফার্সি, আদিগে, আলবেনিয়ান, আর্মেনিয়ান, আজারবাইজানীয়, আফগান, বাংলা, বসনিয়ান, বুলগেরিয়ান, চাইনিজ, গ্রীক, গুজরাটি, হিন্দি, জুডিও-স্প্যানিশ, কুর্দি, রোমানিয়ান, সার্বিয়ান, রাশিয়ান-এর বাতিক চরিত্র হিসাবে উপস্থিত হন। উবাইখ, এবং উর্দু লোক ঐতিহ্যের ভিগনেট, জেন কোয়ান থেকে সম্পূর্ণ আলাদা নয়। 1996-1997 ইউনেস্কো কর্তৃক আন্তর্জাতিক নাসরদ্দিন বর্ষ ঘোষণা করা হয়। কিছু লোক বলে যে, যা উচ্চারণ করতে গিয়ে পাগলামি বলে মনে হয়েছিল, বাস্তবে তিনি ঐশ্বরিকভাবে অনুপ্রাণিত ছিলেন এবং তিনি যে উচ্চারণ করেছিলেন তা পাগলামি নয় বরং প্রজ্ঞা ছিল। — দ্য তুর্কি জেস্টার বা কোগিয়া নাসর এদ্দিন এফেন্দির আনন্দ[18]
মার্ভেল সিনেম্যাটিক ইউনিভার্স: পর্যায় চার
মার্ভেল সিনেম্যাটিক ইউনিভার্সের পর্যায় চার হলো মার্ভেল কমিক্স প্রকাশনার চরিত্রগুলোকে ভিত্তি করে মার্ভেল স্টুডিওজের প্রযোজনায় নির্মিত কিছু অতিমানবীয় চলচ্চিত্র ও টেলিভিশন ধারাবাহিকের সমষ্টি। এ ধাপে রয়েছে ২০২১ থেকে ২০২২ খ্রিস্টাব্দ পর্যন্ত মুক্তি পেতে যাওয়া মার্ভেল স্টুডিওজের সবগুলো প্রযোজনা। এটিই প্রথম ধাপ, যেখানে টেলিভিশন ধারাবাহিক অন্তর্ভুক্ত করা হয়েছে। নির্মাণের জন্য পূর্বনির্ধারিত চলচ্চিত্রের পাশাপাশি মার্ভেল স্টুডিওজ স্ট্রিমিং সেবা ডিজনি প্লাসের জন্য বেশকিছু ধারাবাহিকের উন্নয়ন করেছে। ২০২১ এর জানুয়ারিতে ওয়ান্ডাভিশন ধারাবাহিকটি মুক্তির মাধ্যমে চতুর্থ ধাপ শুরু হয় এবং এ ধাপের প্রথম পূর্ণদৈর্ঘ্য চলচ্চিত্র হচ্ছে জুলাইতে মুক্তিপ্রাপ্ত স্কারলেট জোহানসন অভিনীত ব্ল্যাক উইডো। কোভিড-১৯ মহামারীর কারণে চতুর্থ পর্যায়ের চলচ্চিত্রসমুহের মুক্তির তারিখ কয়েকবার পরিবর্তিত হয়েছে।
এ ধাপের চলচ্চিত্রের মধ্যে রয়েছে স্কারলেট জোহানসন অভিনীত ব্ল্যাক উইডো, সিমু লিউ অভিনীত শাং-চি অ্যান্ড দ্য লেজেন্ড অব দ্য টেন রিংস, ইটার্নালস, টম হল্যান্ড অভিনীত স্পাইডার-ম্যান: নো ওয়ে হোম, বেনেডিক্ট কাম্বারব্যাচ অভিনীত ডক্টর স্ট্রেঞ্জ ইন দ্য মাল্টিভার্স অব ম্যাডনেস, ক্রিস হেমসওর্থ অভিনীত থর: লাভ অ্যান্ড থান্ডার এবং ব্ল্যাক প্যান্থার: ওয়াকান্ডা ফরেভার।
এ ধাপের টেলিভিশন ধারাবাহিকের মধ্যে রয়েছে এলিজাবেথ ওলসেন ও পল বেটানি অভিনীত ওয়ান্ডাভিশন, অ্যান্থনি ম্যাকি ও সেবাস্টিয়্যান স্ট্যান অভিনীত দ্য ফ্যালকন অ্যান্ড দ্য উইন্টার সোলজার, টম হিডেলস্টোন অভিনীত লোকি এর প্রথম মৌসুম, অ্যানিমেটেড ধারাবাহিক হোয়াট ইফ...? এর প্রথম মৌসুম, জেরেমি রেনার ও হেইলি স্টেইনফেল্ড অভিনীত হকআই, অস্কার আইজ্যাক অভিনীত মুন নাইট, ইমান ভেলানি অভিনীত মিস মার্ভেল,  শি-হাল্ক:অ্যাটর্নি অ্যাট ল, গায়েল গার্সিয়া বার্নাল অভিনীত ওয়্যারউল্ফ বাই নাইট এবং দ্য গার্ডিয়্যান্স অব দ্য গ্যালাক্সি হলিডে স্পেশাল। এছাড়া স্বল্পদৈর্ঘ্য চলচ্চিত্রের ধারাবাহিক আই অ্যাম গ্রুট এ পর্যায়ের অন্তর্ভুক্ত। পর্যায় চার, পর্যায় পাঁচ ও পর্যায় ছয় একত্রে এমসিইউর "দ্য মাল্টিভার্স সাগা" নামে পরিচিত।
ব্ল্যাক উইডো(২০২১)
নাতাশা রোমানফ একা অবস্থায় তার অতীতের সাথে জড়িত এক বিপজ্জনক চক্রান্তের মুখোমুখি হতে বাধ্য হয়। এমতাবস্থায় তাকে অবশ্যই অ্যাভেঞ্জার হওয়ার আগের সময়ে তার গুপ্তচর কর্মকাণ্ডের ইতিহাস মোকাবেলা করতে হবে।
অ্যাভেঞ্জার্স: এজ অব আল্ট্রনে স্কারলেট জোহানসনের নাতাশা রোমানফ/ব্ল্যাক উইডো চরিত্রের অতীত বিষয়ে আলোকপাতের পর কেভিন ফাইগি চরিত্রটি নিয়ে একক চলচ্চিত্র নির্মাণের আগ্রহ প্রকাশ করেন। ২০১৮ এর জানুয়ারিতে জ্যাক শেইফারকে কাহিনী লেখার জন্য এবং জুলাইয়ে কেট শর্টল্যান্ডকে পরিচালনার জন্য নিয়োগ করা হয়। পরের বছরের ফেব্রুয়ারিতে নেড বেনসন কাহিনীর পুনর্লিখন শুরু করেন। ২০১৯ সালের মে মাসে নরওয়ে ও যুক্তরাজ্যে চলচ্চিত্রের দৃশ্যায়ন শুরু হয় এবং সে বছরের অক্টোবরেই শেষ হয়। ব্ল্যাক উইডো ২০২১ সালের ৯ জুলাই যুক্তরাষ্ট্রে প্রেক্ষাগৃহ ও ডিজনি প্লাসে মুক্তি পায়।
চলচ্চিত্রের কাহিনী ২০১৬ সালের ক্যাপ্টেন আমেরিকা: সিভিল ওয়ারের মূল ঘটনার পরবর্তীকালে সংঘটিত হয়েছে।
শাং-চি অ্যান্ড দ্য লেজেন্ড অব দ্য টেন রিংস (২০২১)
২০১৮ সালের ডিসেম্বরে মার্ভেল একটি শাং-চি চলচ্চিত্রের উন্নয়ন শুরু করে, যেটি তাদের প্রথম এশিয়াকেন্দ্রিক চলচ্চিত্র। চীনা-মার্কিন লেখক ডেবিড ক্যালাহামকে চিত্রনাট্য নিয়ে কাজ করার জন্য নিযুক্ত করা হয়, এবং ২০১৯ সালের মার্চে মার্ভেল চলচ্চিত্রটি পরিচালনার জন্য ডেস্টিন ড্যানিয়েল ক্রেটনকে নিয়োগ দেয়। ২০১৯ স্যান সান ডিয়েগো কমিক-কনে ম্যান্ডারিন চরিত্রে 'টনি লিয়াং'-এর পাশাপাশি নাম ভূমিকায় অভিনয়ের জন্য 'সিমু লিউ'র কথা ঘোষণা করা হয়। ২০২১ এর ফেব্রুয়ারিতে দৃশ্যায়ন শুরু হলেও কোভিড-১৯ মহামারীর কারণে মার্চে বন্ধ হয়ে যায়। আগস্টে আবার দৃশ্যায়ন শুরু হয়ে অক্টোবরে শেষ হয়। শাং-চি অ্যান্ড দ্য লেজেন্ড অব দ্য টেন রিংস ২০২১ সালের ৩রা সেপ্টেম্বর যুক্তরাষ্ট্রে মুক্তি পায়।
শাং-চি অ্যান্ড দ্য লেজেন্ড অব দ্য টেন রিংস চলচ্চিত্রের কাহিনী অ্যাভেঞ্জার্স: এন্ডগেমের পরবর্তীকালে সংঘটিত হয়েছে। পূর্বে আয়রন ম্যান (২০০৮), আয়রন ম্যান ২ (২০০৮), মার্ভেল ওয়ান শট অল হেইল দ্য কিং(২০১৫) এবং অ্যান্ট ম্যান(২০১৫) চলচ্চিত্রে 'টেন রিংস' সংগঠনের কথা উল্লেখ করা হয়েছিলো।
ইটার্নালস (২০২১)
অ্যাভেঞ্জার্স: এন্ডগেম (২০১৯) এর ঘটনার পরবর্তীতে, চেলেস্টিয়ালদের সৃষ্ট অমর প্রজাতি 'ইটার্নাল'রা বিপদগামী ডেভিয়েন্টদের হাত থেকে মানবজাতিকে রক্ষা করার উদ্দেশ্যে একত্রিত হয়।
২০১৮ সালে মার্ভেল সার্সি ও ইকারিস চরিত্রের দিকে লক্ষ্য রেখে এবং ইটার্নালস কমিকের উপর ভিত্তি করে চলচ্চিত্র নির্মাণের জন্য কাজ ফিরপো ও রায়ান ফিরপোকে চিত্রনাট্যে লেখার জন্য নিয়োগ করে। একই বছরের সেপ্টেম্বরে ক্লোয়ি ঝাউকে চলচ্চিত্রটি পরিচালনার জন্য নিয়োগ করা হয়। ২০১৯ এর জুলাইয়ের স্যান ডিয়েডো কমিক-কনে ইকারিস চরিত্রে রিচার্ড ম্যাডেন এবং থিনা চরিত্রে অ্যাঞ্জেলিনা জোলির নাম ঘোষণা করা হয়। একমাস পর সার্সি চরিত্রে গেমা চ্যানের নাম ঘোষণা করা হয়। ২০১৯ এর জুলাইতে শুরু হয়ে ২০২০ এর ফেব্রুয়ারি পর্যন্ত লন্ডন জুড়ে দৃশ্যধারণ চলে।  ২০২০ এর আগস্টে চলচ্চিত্রটির শিরোনাম দ্য ইটার্নালস থেকে সংক্ষিপ্ত করে ইটার্নালস' রাখা হয়। চলচ্চিত্রটি ২০২১ সালের ৫ই নভেম্বর যুক্তরাষ্ট্রে মুক্তি পায়।
ইটার্নালস এর কাহিনী অ্যাভেঞ্জার্স: এন্ডগেমের ঘটনার ৬-৮ সপ্তাহ পরে দ্য ফ্যালকন অ্যান্ড দ্য উইন্টার সোলজার ও স্পাইডার-ম্যান: ফার ফ্রম হোমের সমসাময়িক ২০২৪ সালে সংঘটিত হয়েছে।
স্পাইডার-ম্যান: নো ওয়ে হোম(২০২১)
স্পাইডার-ম্যান: ফার ফ্রম হোম চলচ্চিত্রে মিস্টেরিও এর মাধ্যমে পরিচয় প্রকাশিত হওয়ার পর পিটার পার্কারের জীবন দুর্বিষহ হয়ে ওঠে। ডক্টর স্টিফেন স্ট্রেঞ্জের সহযোগিতায় যখন সে সব কিছু ঠিক করতে যায় তখন বহু-মহাবিশ্ব(মাল্টিভার্স) খুলে গিয়ে বিভিন্ন বিকল্প বাস্তবতার খলনায়করা এসে উপস্থিত হয়।
২০১৭ সালেই এমসিইউর তৃতীয় স্পাইডার-ম্যান চলচ্চিত্র নির্মাণের পরিকল্পনা করা হয়েছিলো। ২০১৯ এর আগস্টে ক্রিস ম্যাককেন্না ও এরিক সমারস চিত্রনাট্য লেখা শুরু করেন। এসময় চুক্তিগত জটিলতায় মার্ভেল স্টুডিওজ ও সনি আলাদা হয়ে গেলেও পরের মাসেই ঘোষণা আসে তারা এ চলচ্চিত্রটি সহ-প্রযোজনা করবে এবং টম হল্যান্ডকে স্পাইডার-ম্যান চরিত্রে পুনরায় দেখা যাবে। ২০২০ এর জুনে জন ওয়াটস পরিচালক হিসেবে যুক্ত হন এবং অক্টোবরে নিউ ইয়র্কে দৃশ্যধারণ শুরু হয়। ২০২১ এর ফেব্রুয়ারিতে চলচ্চিত্রটির নাম প্রকাশ করা হয় এবং মার্চে দৃশ্যধারণ শেষ হয়। এমি প্যাস্কাল চলচ্চিত্রটিকে "হোমকামিং ট্রিলজির পরিসমাপ্তি" হিসেবে বর্ণনা করেন। স্পাইডার-ম্যান: নো ওয়ে হোম ২০২১ এর ১৭ ডিসেম্বর যুক্তরাষ্ট্রে মুক্তি পায়।